छत्‍तीसगढ़ के राजनांदगांव जिले के दो स्थानीय अखबारों के बीच प्रतिस्पर्धा अब जंग में तब्‍दील हो चुकी है। हाल में शुरू हुए दो रंगीन अखबार 'दैनिक पहुना' और 'क्रांतिकारी संकेत' में एक दूसरे को पीछे धकेलने की होड़ लगी हुई है। इससे पत्रकारों की भी बल्‍ले-बल्‍ले है। दोनों अखबारों के मालिक एक दूसरे के कर्मचारियों को तोड़कर अपने साथ शामिल करने की कोशिश में सारी हदें पार करने पर तुले हैं। इससे बड़े बैनर के अखबार के कर्मचारी भी अब अछूते नहीं रहे हैं।